‘টালিউড কুইন’ এর কবিতার বই এবার ফরাসি ভাষায়!

কলকাতা: এবার ‘টলিউড কুইন'(Tollywood Quen)কে দেখতে পাওয়া যাবে একেবারে অন্য ভূমিকায়। তার একগুচ্ছ কবিতার বই এবার মুক্তি পেতে চলেছে ফরাসি ভাষায়(French Language)। হ্যাঁ ‘টলিউড কুইন'(Tollywood Quen) অভিনেত্রী ঋতুপর্ণা সেনগুপ্ত(Rituparna Sengupta)কে এখন দেখা যাবে নতুন ভূমিকায়।দীর্ঘ দিন ধরে তার বাংলা ছবিতে যে অবদান, তা বলার অপেক্ষা রাখে না। এমনকি নতুন প্রজন্মের সঙ্গেও তাল মিলিয়ে তিনি সমান গতিতে এগিয়ে চলেছেন। এবার নতুন রূপে দেখতে পেয়ে তার ভক্ত অনুরাগীরা যথেষ্ট খুশি। তিলোত্তমা নগরীতেই তার কবিতার বইয়ের ফরাসি অনুবাদ আনুষ্ঠানিকভাবে আজ প্রকাশিত হতে চলেছে। এই বই অনুবাদ করেছেন ত্রিনাঞ্জন চক্রবর্তী। আজ ৩০ অগাস্ট আলিয়াস ফ্রাঁসোতে এই বই মুক্তি পাচ্ছে।

আরও পড়ুন:আসছে নতুন পুজোর গান ‘দুগ্গা মা এসেছে’

প্রসঙ্গত,কিছুদিন আগেই কলকাতায় ফরাসি ছবির উৎসব উদ্বোধন অনুষ্ঠানে তিনি উপস্থিত ছিলেন। এদিকে সদ্য মুক্তি পেয়েছে ঋতুপর্ণা সেনগুপ্তর নতুন ছবি অনিলাভ চট্টোপাধ্যায়(Anilava Chattopadhya) পরিচালিত ‘বেলা'(‘Bela’)। ‘অল ইন্ডিয়া রেডিও’ অর্থাৎ ‘আকাশবাণী'(Akashbani)র মহিলা মহল(Mahila Mahal) অনুষ্ঠানের স্মৃতি তুলে ধরেছেন তিনি এই ছবিতে। স্বাধীনতার পরবর্তী সময়ে একজন স্বাধীনচেতা মেয়ের গল্প তুলে ধরা হবে এই সিনেমার মধ্যে। বেলা, যিনি শুধুমাত্র একজন রেডিও জকি ছিলেন তা নয় তিনি একাধারে ছিলেন একজন দুর্দান্ত রাঁধুনি এবং চাকুরীজীবী। তবে একটা সময় পর এই মানুষটিকে মানুষ চিনেছেন শুধুমাত্র রান্নার বইয়ের লেখিকা হিসেবে। বেলা জীবনের কত উত্থান পতন দেখেছেন, সেটাই তুলে ধরা হয়েছে এই ছবির মাধ্যমে।
বিনোদনমূলক কাজের পাশাপাশি ঋতুপর্ণাকে বিভিন্ন সামাজিক কাজেও দেখা যায়। সমানতালে তিনি সংসার সামলান। সময় দেন বিদেশে থাকা স্বামী এবং সন্তানদের। এত ব্যস্ততার মধ্যেও জীবনের বিভিন্ন ঘটনা কবিতার আকারে তিনি লিখেছেন। শুধু ব্যক্তিগত জীবন নয় কবিতার পংক্তিতে রয়েছে পেশাগত জীবনের কথাও। তার কবিতার বই ‘My Balcony Sea and Other Poems'(‘মাই ব্যালকনি সি এন্ড আদার পোয়েমস’)। বিগত এক দশক ধরে কবিতা লেখার সঙ্গে জড়িয়ে রয়েছেন তিনি। তার লেখা কবিতার বই এবার মুক্তি পাচ্ছে ফরাসি ভাষায়।

দেখুন অন্য খবর: